b'\n_START_ARTICLE_\nPadel v boju\n_START_PARAGRAPH_\nPadel v boju je voja\xc5\xa1ki izraz, s katerim se ozna\xc4\x8duje smrt lastnih vojakov, ki so padli v neposrednem spopadu s sovra\xc5\xbenikom ali pa so umrli pod\xc2\xa0\xc2\xbbprijateljskim ognjem\xc2\xab._NEWLINE_Med padle v boju se \xc5\xa1tejejo tudi pripadniki oboro\xc5\xbeenih sil, ki neposredno ne sodelujejo v boju in so postali \xc5\xbertev obstreljevanja, bombardiranja ali kak\xc5\xa1ne druge napadalne akcije sovra\xc5\xbenika. Prav tako \xc5\xa1tejejo v to skupino pripadniki vseh rodov vojske. Sem ne \xc5\xa1tejejo \xc5\xbertve nesre\xc4\x8d, teroristi\xc4\x8dnih napadov ali za drugimi posledicami._NEWLINE_Padel v boju se uporablja samo za pripadnike oboro\xc5\xbeenih sil, ki so umrli na kraju, kjer so bili zadeti. Tako se lo\xc4\x8dijo od umrlih za posledicami ran._NEWLINE_Oboro\xc5\xbeene sile po navadi padle v boji po\xc4\x8dastijo na poseben na\xc4\x8din, svojcem pa neredko pripadajo posebne ugodnosti. Padle v boju praviloma pokopljejo z voja\xc5\xa1kimi \xc4\x8dastmi.'